Aigües de Paterna ha instal•lat ja 600 comptadors de telelectura i preveu tindre'n 1.000 a final d’any
29/01/2015

# Aigües de Paterna ha instal•lat ja 600 comptadors de telelectura i preveu tindre'n 1.000 a final d’any

[![Imatge d’un comptador de telelectura](/images/noticias/2015/01/contador-agua.jpg)](/images/noticias/2015/01/contador-agua.jpg)

29.01.2015

Els abonats podran accedir mitjançant l’Oficina Virtual a les seues xifres de consum

L’empresa mixta Aigües de Paterna, integrada per l’Ajuntament de la localitat i Hidraqua, porta ja instal•lats 600 comptadors de telelectura en el terme municipal i té previst arribar al miler a final d’enguany. També ha instal•lat una xarxa d’antenes de VHF que transmeten el senyal. Els abonats que es donen d’alta en l’Oficina Virtual de la web [www.aiguesdepaterna.es](http://www.aiguesdepaterna.es/ESP/Home.asp) podran accedir a les dades de consum del seu domicili.

L’objectiu de la telelectura és millorar el servei als abonats, ja que fa innecessari l’accés dels operaris a les vivendes per a prendre la lectura manual dels consums. A més el sistema compta amb la possibilitat de generar de forma automàtica un avís quan es produeix una fuga o un consum anormal, amb la qual cosa l’abonat té informació immediata per a posar remei a la major brevetat a fets que li puguen suposar un augment injustificat de la factura.

La instal•lació dels nous comptadors no requereix cap modificació en les vivendes ni intervenció dels seus propietaris. Els comptadors emeten el seu senyal de lectura periòdicament fins a una xarxa de receptors-concentradors de dades desplegats pel terme municipal. Estos al seu torn envien la informació de consums fins al sistema informàtic d’Aigües de Paterna, on es processa i transmet a l’Oficina Virtual.

La tinenta d'alcalde de Serveis, Marisa Ferre, ha manifestat que “des de l’empresa mixta de l’aigua tractem d’introduir qualsevol millora en el servei que permeta incrementar la informació a l’usuari, així com optimitzar el consum d’aigua”.